„Zenica" preusmjerava ovdje. Za ostala značenja, v. Zenica (razvrstavanje).

**Zenica** je grad u Zeničko-dobojskom kantonu i središte istog, u srednjem dijelu Bosne i Hercegovine. Ekonomsko je središte geografske regije Srednje Bosne i pored Travnika i Jajca najvažniji grad tog dijela države.

Historija
---------

Urbani dio današnje Zenice formirao se kroz nekoliko specifičnih faza koje hronološki zahvataju vrijeme neolitske zajednice, ilirske gradine, rimskog municipija Bistua Nuova, najznačajnijeg nalaza (II-IV vijek) u kojem dominira monumentalna ranokršćanska dvostruka bazilika, pored koje je u Evropi identifikovana samo još jedna. Na Bilimišću su pronađeni tragovi antičkog naselja. U Putovićima i Tišini, gdje dominira villa rustica, terma, hram kao i niz drugih pratećih objekata.

### Srednjovjekovna Bosna

Historija o srednjovjekovnoj Zenici 13. i 14. vijeka vrlo je nedostatna. Postoji tek jedna mala vijest iz 1244. godine vezana za povelju hrvatsko-ugarskog kralja Bele IV. Prema do sada proučenim dokumentima, sadašnje ime grada prvi put se spominje 20.3. 1436. godine, a kasnije se Zenica spominje u seriji dokumenata vezanih za Dubrovačku Republiku.

U razdoblju srednjeg vijeka, tačnije 1370. godine, spominje se naselje Klopče, kao i porodica toga imena, 8.1. 1404. godine bosanski did iz Janjića šalje depešu dubrovačkom knezu Vlahi Sorkočeviću. U zeničkom naselju Varošišće otkopana je crkva iz srednjeg vijeka i franjevački samostan Sv.Marije, koju je gradio kipar Ivan Hrelić, učenik Juraja Dalmatinca.

Vrijeme političke samostalnosti srednjovjekovne Bosne direktno je vezano za Zenicu, prije svega Gradješinom pločom i aktom abjuracije, čime je dopunjeno Kulinovo vrijeme, ali određuje i činjenice političke moći. Blizina tvrdog grada Vranduka, sjedište bosanskih kraljeva, Janjica i hiže dida bosanskih krstjana (u historiografiji nazivanih bogumilima, bosanskim hereticima itd.), sa stećcima u Puhovcu i Pojskama, nekoliko pisara i graditelja pored ostalog su činjenice i dokaz posebnog značaja ovog kraja u srednjem vjeku. I imenom (Bistua Nuova, Bilino polje, Brod) te Zenica od 20. marta 1436. godine ovaj grad je vezan za centralni dio države i rijeke Bosne.

### Osmansko doba

U vrijeme vladavine Osmanlija (1463-1878) činjenicom da se promjenom smjera glavnog trgovačkog puta mijenja i funkcija samog grada, te osim kratkog perioda kad je bila sjedište brodskog kadije (do 1557. godine) Zenica je kasaba, opet osobenog lika sa nekoliko džamija (Sultan Ahmedova poznata kao Čaršijska džamija, Osman-Ćelebijna, Sejmenska, Jalijska), medresom (1737.), nekoliko mekteba, vrlo interesantnim nišanima, šadrvanima, hanovima, karavansarajima. U jednom opisu iz 1697. godine govori se o Zenici, gdje uspjevaju dinje "a sam kraj je vrlo pitom". Prema pretpostavkama, Zenica je imala 2.000 stanovnika, među kojima dominiraju Bošnjaci, da bi krajem 18. vijeka u izvorima bili spominjani i Srbi i Hrvati, a u 19. vijeku i Jevreji.

Poslije razaranja i egzodusa provalom vojske Eugena Savojskog 1697. godine nastupa vrijeme stabilizacije, te se u administrativnom, urbanom, poslovnom i topografskom smislu izdvaja zenička čaršija sa prepoznatljivim obilježjima.

### Austrougarsko doba

Grade se kapitalni objekti šireg drustveno-ekonomskog značaja, koji će biti život ali i sudbina Zenice. To su željeznička pruga od Bosanskog Broda do Zenice (1879.), Rudnik uglja (1880.), Fabrika papira (1885.), Željezara (1892.), Kazneni zavod (1886.), što će pored ostalog izazvati niz promjena i kvalitetnih i kvantitenih pomaka u razvoju grada.

### Dvadeseti vijek

* ZenicaZenica
* Zenica panoramaZenica panorama

Početkom 20. vijeka, desio se urbani bum (za nekoliko puta se povećao broj stanovnika, po popisu iz 1910. godine tu je živjelo 7.215 stanovnika), evidentna je ubrzana urbanizacija (pravoslavna crkva Rođenja Svete Bogorodice sagrađena je 1885. godine, dvije katoličke crkve 1910. godine, sinagoga 1903. godine), gradnja nekoliko prenoćišta, hotela, škola, vodovod, modernih puteva itd.

Dvadeseti vijek u Zenici obilježen je nizom zanimljivih, tipičnih i neobičnih manifestacija, pojačanom industrijalizacijom, posebno poslije 1938. godine izgradnjom Grube pruge, pauperizacijom djela stanovništva, njegovom proleterizacijom, ali i miješanjem gradskog-evropskog i domaćeg bosanskog mentaliteta i navika. Razvija se grad specifičnih funkcija i namjena, posebno omeđen dvjema činjenicama Kazneni zavod i Željezara Zenica ali i dragocjenom potvrdom života ovih ljudi, Kameniti most koji vezuje kuću Koste Jefića i Osmanage Mehmedića i jevrejsku Havru punih devedeset godina.

U periodu između 1941. i 1945. godine, evidentan je napor domaćeg stanovništva (potpisivanjem čuvene Rezolucije zeničkih muslimana maja 1942. godine) da sačuvaju koordinate poštovanja i uvažavanja, ali i zaštite golog života, kroz formiranje svog autentičnog znaka, muslimanske milicije u Šerićima, Doglodima, Babinu, ali i kroz partizanske odrede što je davalo i imalo određenu zahtjevnost i težinu. To je bila dimenzija zeničkog oblika otpora, grad nije imao velikih razaranja, terora niti žrtava, što je konstanta i činjenica prvorazrednog značaja i vrijednosti. Dimenzije antifašističke borbe su bile nažalost, određivane njihovim ideološkim određenjem što će u poslijeratnom vremenu devalvirati do neslućenih razmjera.

Nacionalni spomenici
--------------------

*Glavni članak: Nacionalni spomenici u Zenici*

Stanovništvo
------------

*Glavni članci: Demografija Zenice i Spisak naseljenih mjesta u Zenici*
Po posljednjem službenom popisu stanovništva iz 2013. godine, općina Zenica imala je 115.134 stanovnika, raspoređenih u 81 naselju. Poslije potpisivanja Daytonskog sporazuma općina Zenica, u cjelini, ušla je u sastav Federacije Bosne i Hercegovine. Sredinom 2007 godine općina Zenica kao jedinstvena urbana cjelina proglašena je gradom.

|  |
| --- |
| Nacionalni sastav općina Zenica, popis 2013. |
| ukupno | 115.134 |
| Muslimani | 80.359 (55,22%) |
| Hrvati | 22.510 (15,46%) |
| Srbi | 22.433 (15,41%) |
| Jugoslaveni | 15.654 (10,75%) |
| ostali, neopredijeljeni i nepoznato | 4.561 (3,16%) |

|  |
| --- |
| Nacionalni sastav Grad Zenica, popis 1991. |
| ukupno | 96.027 |
| Muslimani | 43.154 (44,93%) |
| Srbi | 18.312 (19,06%) |
| Hrvati | 15.809 (16,46%) |
| Jugoslaveni | 14.703 (15,31%) |
| ostali, neopredijeljeni i nepoznato | 4.049 (4,24%) |

Gradska naselja
---------------

Plan grada
Grad Zenicu sačinjavaju sljedeća naselja - urbane cjeline:

Lašva, Dusina, Gornja Višnjica, Janjići, Janjički Vrh, Gumanci, Drijenjane (Drinjani), Drivuša, Gornje Raspotočje, Dolača, Raspotočje, Krč, Gornja Zenica, Popova bašta, Vardište, Gornja Broda, Donja Broda, Rujev do, Luka, Lokvine, Čajdraš, Stranjani, Gornja Gračanica, Tetovo, Gradišće, Halilovići, Briznik, Podbrežje, Lučnice, Brist, Vardište, Vranduk, Donja Gračanica, Jelina, Jezero, Topčić Polje, Nemila, Orahovica, Šerići, Bistričak, Banlozi, Broda, Mulići, Obranovci, Križ, Kozarci, Pridražići, Donja Vraca, Koprivna, Varošišće, Gornja Vraca, Vražale, Dobriljeno (Dobriljevo), Janjac, Čekota, Osojnica, Jastrebac, Kolići, Urije, Smajići, Pehare, Kanal, Pojske, Gornje Crkvice, Crkvice, Staro Radakovo (Babina Rijeka), Hamida, Babino, Puhovac, Seoci, Ričice, Konjevići, Novo Radakovo, Gornje Klopče, Perin Han, Tišina, Gornja Osojnica, Mala Broda, Mošćanica, Bare, Gorica, Putovići, Putovičko Polje, Lukovo Polje (Lukovo polje), Bilimišće, Odmut, Jalija, Sejmen, Londža, Centar sa Starom Čaršijom i Kineskim zidom, Pišće, Kanare, Nova Zenica, Bilino Polje, Carina, Crnila, Blatuša, Pečuj, Kamberovića Polje, Mokušnice, Sladin, Travnička Cesta, Grm, Arnauti, Gajce, Jojčići, Klopački Vrh, Kovačići, Kovanići, Kočeva, Košare, Kozarci, Bijele vode, Bistrica,
Gornja Bistrica, Brce (Brca), Brgulica, Gradac, Kasapovići, Bukovica, Otoka, Bilivode, Donji Čajdraš, Donja Gračanica, Rujevci,
Drugavci, Gladovići, Gornji Čajdraš, Gornji Krč, Gradina, Selište, Rača, Jasika, Jurjevići, Kozarci, Kula,
Lijeske, Loznik, Ljubetovo, Mahmići, Makovi, Mrgodići, 
Mutnica, Novo Selo, Uglovnica, Obrenovci, Okret, Osredak, Palinovići, Podjavornik,
Pepelari, Peševići, Pišće, Plahovići, Velika Broda, Vjetrenice, Plavčići, Poca, Borovi, Prašnice, Radakovo, Ravne, Ravne Njive, Hece, Hrašće, Gornja Zenica, Ograjna, Vrdila, Talami,
Ponihovo, Potok, Ponirak, Kopilo, Poratje, Putovičko polje, Radinovići, Sebuja, Smetovi, Starina, Starkuće (Starkuća), Sviće, Šiblići, Klopče, Crkvičko brdo, Trešnjeva Glava, Trgovišće, Visokovci, Vranovići, Vrhpolje, Vukotići, Zahići, Živkovići

Ostala naseljena mjesta
-----------------------

Karačevina, Dolipolje, Božići, Kosa, Gladovići,Oglavak

Politika
--------

### Zvanična obilježja

Grad Zenica ima grb i zastavu. Grb je četvrtasto polje s polukružnom osnovom uokvireno dvjema linijama, čiji su debljina i međuprostor jednaki. Grb sadrži šest elemenata koji su prikazani linijama crne boje iste debljine. Lijevom stranom, prateći okvir polja grba, proteže se kontura rijeke Bosne, koju u donjem dijelu sijeku dvije horizontalne linije - simbol komunikacije. U preostalom dijelu polja grba prikazana su četiri simbola kružne forme koji predstavljaju (s lijeva na desno odozgo prema dolje) simbol Vranduka - sjeverne kapije grada, jedan od šest križeva sa ploče bana Kulina, ujedno i simbol kršćanstva, polumjesec - simbol islama i osmanskog perioda i ukršteni čekići - simbol rudarstva i teške industrije, a indirektno i simbol austrougarskog perioda.

Polje grba je obojeno žutom i zelenom bojom. Žuta boja pokriva polje do nivoa gornja dva kružna elementa, a zelena boja preostali dio polja. Polumjesec u donjem dijelu je također ispunjen žutom. Kontura rijeke je bijela. Zastava grada Zenica je bijele boje. Odnos širine i dužine zastave je 1:2. Zastava se u svim varijantama koristi u uspravnom položaju. Na sredini zastave nalazi se grb položen uspravno po dužini zastave. Širina grba zauzima 2/3 širine zastave.

Uslovi i način upotrebe grba i zastave grada Zenica propisuju se posebnom odlukom Vijeća.

Privreda
--------

Zenica je poznat industrijski centar. U dosadašnjoj politici razvoja dominirale su bazne grane industrije (proizvodnja gvožđa i čelika i rudarstvo). Eksploatacija mrkog uglja u Zenici je otpočela 1880. godine, a proizvodnja čelika 1892. godine.

U predratnom periodu (1990. godine) u Zenici pored ostalog proizvedeno je 1,4 miliona tona čelika i 924.000 tona uglja, 1.018.000 m² tkanine, 158.000 hl mlijeka, itd. Broj zaposlenih radnika iznosio je 53.419 od čega u društvenom sektoru 49.415 (privreda 42.965 i 6.450 u vanprivredi), a u privatnom sektoru 4004 zaposlena.

Premda Zenica u ratnom periodu (1992-1995) nije pretrpjela ratna razaranja u onoj mjeri kao neka druga mjesta u Bosni i Hercegovini ipak se mora konstatovati da je rat ostavio značajne posljedice po privredu. One se ogledaju prvenstveno u obustavljanju kontinuiranog procesa proizvodnje čelika i velikom smanjenju proizvodnje.

Ratarstvo i stočarstvo imaju značajne preduslove za daljnje povećanje proizvodnje uz veću primjenu agro-tehničkih mjera. U ratarskoj proizvodnji najzastupljenija je proizvodnja kvalitetnog krompira sa značajnim tržnim viškovima, mrkve, luka, kukuruza, pšenice i povrća. Izvan Zenice cijenjen je i tražen poznati ovčiji sir.

Obrazovanje
-----------

U Zenici radi 19 osnovnih i 12 srednjih škola. Između ostalih tu je osnovna muzička škola, osnovna specijalna školu, te katolički školski centar koji ima osnovnu školu i gimnaziju.

Zenica je univerzitetski grad. U Zenici djeluje nekoliko fakulteta: mašinski, metalurški, pedagoški, pravni, ekonomski, zdravstveni i islamski pedagoški fakultet.

Nevladine organizacije
----------------------

**Izviđači** su pokret za djecu i mladež, a u ostvarivanju ciljeva i programa im pomažu odrasli članovi organizacije. Izviđači se pretežno bave upoznavanjem prirode, druženjem (socijalizacijom djece) i učenjem korisnih vještina koje im mogu pomoći u budućem životu kako u civiliziranom svijetu, tako i u divljini. Izviđačka organizacija u Zenici obilježila je 2007. godine svoju 55. godišnjicu kontinuiranog postojanja. Od osnivanja do danas kroz zeničku izviđačku organizaciju prošlo je oko 100 hiljada mladih ljudi različitih opredijeljenja.

Ekologija
---------

Čeličana
Zenica spada u gradove sa teškom industrijom koji su neracionalno zagađivali i uništavali okolinu. Poslje agresije na BiH, glavni krivac za teško ekološko stanje u Zenici, Željezara, je bila onesposobljena. Međutim prije nekoliko godina je djelimično počela s radom stara Željezara, te je iz tih i drugih razloga u Zenici osnovana nestranačka, građanska organizacija "Eko pokret", a kasnje i politička stranka Zeleni Bosne i Hercegovine sa sjedištem u Zenici.

Tako je uz njihovo zalaganje sliv Babine rijeke proglašen parkom prirode. Postoje inicijative da se napravi brana na Vranduku koja bi prouzrokovala ekološku katastrofu. Zeleni BiH kao i "Eko pokret" se protive tome i zalažu za proglašenje Vranduka nacionalnim parkom.

Sport
-----

Tribine na atletskom stadionu u Kamberovića polju
Zenica ima izuzetnu bazu za razvoj sporta i masovne fizičke kulture. Zenički sportisti i sportski radnici ostvarili su niz zapaženih rezultata, kako u Bosni i Hercegovini, tako i na međunarodnoj sportskoj sceni.

Nogometni klub "Čelik" dvostruki je osvajač nekadašnjeg Srednjoevropskog kupa. Od priznavanja Bosne i Hercegovine, "Čelik" je tri puta bio državni prvak, a u dva navrata osvajač kupa.

Značajne rezultate ostvarili su i ragbisti "Čelika", koji su bili osmostruki prvaci bivše Jugoslavije, 6 puta su osvojili kup, a "Čelik" je i dvostruki prvak BiH.

Od 1992. godine, zapažene međunarodne rezultate ostvarili su: teniserka Mervana Jugić, skakač uvis Elvir Krehmić, strijelac Šejla Kurtagić, karatista Arnel Kalušić itd.

U Zenici djeluje 45 klubova u kojima je zaposlen veliki broj profesionalaca i amaterskih radnika u sportu. Zenica je i jedini bh. grad u kojem djeluje Klub ekstremnih sportova (Scorpio), sa težištem na alpinizam i sportsko penjanje. U Zenici se održava Zenica Marathon.

### Spisak sportskih klubova u Zenici

* Aeroklub "Zenica"
* Asocijacija radioamatera
* Asocijacija radio amatera radio klub "Zenica"
* Atletski klub "Zenica"
* Biciklistički klub "Zenica-Metalno"
* Bokserski klub "Čelik"
* Fudbalski klub "Rudar"
* Invalidski odbojkaški klub "Bosna"
* Judo klub "Policajac"
* Karate klub "Hasen-do"
* Karate klub "Zenica-Mladost"
* Karate klub "Nico"
* Košarkaški invalidski klub "Bosna"
* Klub borilačkih vještina "Isak"
* Klub ekstremnih sportova "Scorpio"
* Košarkaški klub "Čelik" (žene)
* Košarkaški klub "Čelik"
* Košarkaški klub "Željezara-Zenica" (žene)
* Klub sjedeće odbojke "Zenica 92"
* Malonogomentni klub "Drugari"
* Nogometni klub "Borac" (Tetovo)
* Nogometni klub "Iris" (žene)
* Nogometni klub "Čelik"
* Nogometni klub "Nemila"
* Nogometni klub "Zenica 97"
* Nogometni klub "Zlatni ljiljan"
* Nogometni klub "Željezničar"
* Odbojkaški klub "Zenica"
* Odbojkaški klub "Ruki"
* Plivački klub "Željezara"
* Plesni klub "Latino"
* Rafting klub "Žara"
* Rafting klub "Bosna"
* Ragbi klub "Čelik"
* Ragbi klub "Rudar"
* Ragbi klub "Zenica 72"
* Rukometni klub "Čelik"
* Smučarski klub "Zenica"
* Sportsko rekreativni klub Tvrđava
* Stonoteniski klub "Mladost"
* Stonoteniski klub "Željezara"
* Streljački klub "Zenica"
* Šahovski klub "Čelik"
* Šahovski klub "Preporod"
* Teniski klub "Čelik"
* Taekwondo klub "Zenica"
* Udruženje građana sportskih ribolovaca RD "Bistro" Zenica

Zenički načelnici
-----------------

* Ahmetaga Mutapčić
* Ali ef. Harmandić (1908-1913)
* Mahmud ef. Tarabar (1913-1917)
* Osman ef. Mutapčić (1917-1923]]
* Dr. Ivo Ghey (1923-1925)
* Ahmed Mutapčić (1926-1931)
* Dr. Abdul Aziz Asko Borić (1932-1935)
* Eniz Mutapčić (1935-1936)
* Mehmedalija Tarabar (1936-1941)
* Ismet Salčinović (1941-1945)
* Mustafa Čolaković (1945)
* Mustafa Mujagić (1945)
* Dr. Abdul Aziz Asko Borić (1945-1946)
* Jozo Marčinković (1945-1948)
* Veljko Bilanović (1949-1950)
* Nikola Spaić (1951-1952)
* Safet Uzunović (1950-1955)
* Đuro Vekić (1955-1959)
* Milko Križanović (1959-1960)
* Ezher Arnautović (1960-1965)
* Vinko Jelčić (1965-1966)
* Muhamed Berberović (1966-1970)
* Abdulah Mutapčić (1970-1974)
* Vinko Jelčić (1974-1978)
* Nikola Mirković (1978-1982)
* Salim Tarabar (1982-1983)
* Muhamed Pašalić (1983-1984)
* Nikola Telebak (1984-1985)
* Bogoljub Konjikušić (1985-1986)
* Omer Filipović (1986-1988)
* Bogdan Kolar (1988-1990)
* Ibrahim Alispahić (1990-1992)
* Besim Spahić (1992-1997)
* Ferid dr. Alić (1997-2000)
* Prof Dr. Zakir Pašalić (2000-2004)
* Husejin Smajlović (2004 - )

Poznati Zeničani
----------------

**Privrednici i društveni djelatnici**

* Stanko Tomić, privrednik, bivši generalni direktor Željezare Zenica
* Alojz Derling, privrednik, tvorac preduzeća "Vatrostalna"
* Žarko Radovanović, pravnik, sudija suda Bosne i Hercegovine
* Vlado Adamović, pravnik, sudija suda Bosne i Hercegovine
* Arif Heralić, radnik Zenice Metalno njegov lik na jugoslovenskoj novčanici
* Ružica Stanojević, nastavnica i odbornik u opštinskom parlamentu u Kristijanštadu (Švedska)
* dr.Faruk Hodžić, magistar medicinskih nauka
* dr.Albin Mašić, fizioterapeut
* Anto Petrušić, pravnik

**Naučnici**

* Amer Smailbegović, geofizičar i zaposlenik NASA-e
* Kemal Kapetanović, naučnik
* Fikret Ibrahimpašić, muzeolog
* Semir Osmanagić, arheolog

**Književnici**

* Kemal Mahmutefendić, pisac
* Džemaludin Alić, pisac
* Lamija Begagić, pisac, urednica književnog web-magazina Omnibus i dječjih časopisa Palčić i 5Plus
* Željko Grahovac, pisac, urednik je časopisa "Život"
* Muharem Omerović, pisac
* Željko Škuljević, pisac, filozof, prorektor Univerziteta u Zenici

**Novinari**

* Josip Dujmović, novinar, publicista i osnivač nagrade Davorin
* Selvedin Avdić, novinar i publicista
* Vlastimir Jović, novinar
* Zehrudin Isaković, novinar i režiser, direktor Fene
* Mensur Čamo, novinar i urednik Radija Slobodna Evropa

**Umjetnici**

*Glumci, Režiseri, Pozorišni i filmski radnici*

* Danis Tanović, filmski režiser, dobitnik Oskara
* Haris Burina, filmski i pozorišni glumac
* Radovan Marušić, pozorišni scenograf i književnik
* Žarko Mijatović, filmski i pozorišni glumac
* Slobodan Stojanović, pozorišni reditelj i novinar
* Tarik Filipović, glumac i TV voditelj
* Dinko Tucaković, filmski direktor, Direktor Jugoslovenskog filmskog Arhiva (Srbija)
* Jasna Ornela Bery, filmska glumica
* Danijel Ljuboja, pozorišni glumac, član je ansambla ZKM-a (Hrvatska)
* Mladen Nelević, glumac
* Snežana Marković, glumica
* Jasmin Dizdar, filmski režiser
* Hazim Begagić, glumac i TV voditelj
* Siniša Zorić, filmski i pozorišni glumac
* Robert Krajinović, filmski i pozorišni glumac
* Billy Agić Show, humorista

*Muzičari*

* Milenko Karović, dirigent, prvi čovjek Omladinskog hora u Zenici
* Saša Domuz, muzičar, TAXI BEND
* Sandra Bagarić, sopranistica i TV voditelj
* Dajana Akrapović, violist
* Sanela Redžepagić, mezzo-sopran
* Edin Karamazov, muzičar međunarodnog karaktera, majstor lutnje
* Enes Bajramović - gitarista i kompozitor, Cod, Ambasadori
* Aljoša Buha, muzičar, basista, Crvena jabuka, Kongres
* Darko Jelčić, muzičar, bubnjar, Crvena jabuka
* Dženan Hodžić, alias *Dr. Zo* - reper

*Likovni umjetnici*

* Ljubomir Perčinlić, slikar
* Alija Kulenović, slikar i profesor atomske fizike
* Rizah Kulenović slikar, superintendant muzea Leonardo da Vinci u Karlskroni (Švedska)
* Zoran Džapo, slikar
* Tomislav Perazić, slikar
* Miroslav Župančić, kipar
* Snježana Vidović, slikar (Njemačka)
* Hasan Begičević, slikar
* Hajrudin Pelesić, slikar
* Jasmin Kukavica, slikar

*Manekeni*

* Danijela Vinš, manekenka, bivša Miss Bosne i Hercegovine 2002
* Dinka Delić, manekenka, Miss Jugoslavije 1984
* Armana Ibrahimagić, manekenka,
* Mirjana Sarić, manekenka, fotomodel
* Ema Alagić, manekenka, bivša mis Turizma
* Alisa Šišić, manekenka i pjevačica, bivša Miss BiH 2000
* Elma Terzić, manekenka, bivša Miss BiH 1998

Znamenite ličnosti
------------------

**Sportisti**

*Atletičari*

* Elvir Krehmić, bivši atletičar
* Zdenko Mileusnić, bivši atletičar
* Dejan Mileusnić, atletičar
* Mesud Pezer, atletičar
* Fahrudin Zrnić, atletičar
* Zulkaid Skomorac, atletičar s invaliditetom
* Sanela Redžić, atletičarka s invaliditetom
* Nihad Mahmić, atletski veterani
* Asim Kavaz, atletski veterani
* Paša Šehić, atletičarka

*Košarkaši*

* Emir Mutapčić, bivši košarkaš i košarkaški trener
* Zoran Savić, bivši košarkaš, generalni menadžer Barselone (Španija)
* Mensur Bajramović, košarkaški trener i selektor BiH reprezentacije
* Dževad Alihodžić, košarkaš
* Teoman Alibegović, košarkaš
* Kenan Bajramović, košarkaš
* Emir Preldžić, košarkaš
* Maida Rahmanović, košarkašica
* Irma Rahmanović, košarkašica

*Nogometaši*

* Alojz Renić, bivši nogometaš i nogometni trener
* Bekim Dino Pašalić, fudbalski menadžer (Španija)
* Nihad Perčo, fudbalski menadžer
* Elvir Bolić, bivši nogometaš
* Nermin Šabić, nogometaš
* Mladen Krstajić, nogometaš, Partizan Belgrad (Srbija)
* Bruno Akrapović, bivši nogometaš
* Mirsad Hibić, bivši nogometaš
* Almir Tolja, bivši nogometaš
* Senad Brkić, bivši nogometaš
* Eldin Adilović, nogometaš
* Aldin Džidić (Đidić), nogometaš
* Sandro Bloudek, nogometaš, NK Varteks (Hrvatska)
* Ognjen Đelmić, nogometaš
* Kemal Hafizović, bivši nogometaš i nogometni trener
* Branimir Hrgota, nogometaš
* Zijad Demirović Cvrca, bivši nogometaš
* Himzo Halać, bivši nogometaš
* Željko Bulajić, nogometni trener

*Ragbisti*

* Suad Kapetanović, ragbista, osnivač Ragbi kluba Zenica (Čelik), trener Ragbi kluba Tatra iz Praga (Češka)

*Rukometaši*

* Mehmed "Meha" Begovac, rukometaš i rukometni trener
* Adnan Harmandić, rukometaš
* Emir Šahinović, rukometaš
* Zaim Kobilica, rukometaš
* Lazo Mesarević, rukometni trener
* Ferid Husagić, rukometaš
* Vladimir Zeljko, rukometaš

*Skijaši*

* Otto Lang, skijaška legenda i filmski producent (SAD)

*Vaterpolisti*

* Zoran Janković, vaterpolista, zlatna medalja XIX Olimpijada - Mexico City 1968

*Judisti*

* Sensei Nihad Mehmedović, judista, trener, crni pojas 3. dan (Kanada)

*Strijelci*

* Mirjana Horvat, strijelac,
* Srećko Pejović, strijelac, svjetski rekorder
* Sanja Sinanović, strijelac
* Amir Ljuca, strijelac, streljački trener

*Kuglanje*

* Dinko Juričević,
* Ivica Juričević,

*Gimnastika*

* Joža Kaloper,
* Desanka Mehmedić,

*Šahisti*

* Emir Dizdarević , šahovski velemajstor

*Sportski radnici*

* Jozo Mandić, nogometni sudija
* Ivan Šimanić, atletski radnik
* Aziz Kevelj, atletski radnik
* Munir Selimović, atletski trener
* Halid Sedić, atletski radnik i trener
* Mehmed Skender, dizač tegova i atletski trener
* Miroslav Ubiparip, atletski trener
* Sulejman Čolaković, nogometni radnik NSBIH
* Ibrahim Meškić, atletski radnik

Gradovi partneri
----------------

* Njemačka **Gelsenkirchen**, Njemačka
* Rumunija **Hunedoara**, Rumunija
* Turska **Uskudar**, Istanbul, Turska
* Turska **Karsijaka**, Izmir, Turska
* Švedska **Lulea**, Švedska
* Kazahstan **Termitau**, Kazahstan
* Italija **Fiorenzuola D'Arda**, Italija
* Mađarska **Zalaegerszeg**, Mađarska

Povezano
--------

* Masakr u Zenici

Vanjske veze
------------

***Zenica*** na Wikimedijinoj ostavi

* Zvanična stranica općine Zenica ((bs/en))
* Univerzitet u Zenici
* Zenica Blog
* Zenica 24 sata Arhivirano 2013-07-22 na Wayback Machine-u
* RTV Zenica
* Zenica TV
* Nezavisne novine Zenica
* ALBA ZENICA d.o.o.
* "ARCON - in" d.o.o. Zenica Arhivirano 2013-07-31 na Wayback Machine-u

| * p
* r
* u
Administrativna podjela Bosne i Hercegovine |
| --- |
| 

| * p
* r
* u
Entiteti Bosne i Hercegovine |
| --- |
| 
* Federacija Bosne i Hercegovine
* Republika Srpska

 |

 |  |
| 

| * p
* r
* u
Kantoni/županije Federacije Bosne i Hercegovine |
| --- |
| 

|  |  |  |  |  |  |
| --- | --- | --- | --- | --- | --- |
|     | 
 Unsko-sanski  Srednjobosanski
 | 
 Posavski  Hercegovačko-neretvanski
 | 
 Tuzlanski  Zapadnohercegovački
 | 
 Zeničko-dobojski  Sarajevski
 | 
 Bosansko-podrinjski
 Kanton br. 10
 |

 |

 |
| 

| * p
* r
* u
Distrikti Bosne i Hercegovine |
| --- |
| 
* Brčko Distrikt

 |

 |
| 

| * p
* r
* u
Općine/opštine i gradovi Bosne Hercegovine |
| --- |
| Glavni grad | 
* Sarajevo

 |
| Općine i gradovi Federacije Bosne i Hercegovine | 
Gradovi
Grad Bihać
Grad Mostar
Glavni grad Sarajevo
Grad Široki Brijeg
Grad Tuzla
Grad Zenica
Općine
Banovići
Bosanska Krupa
Bosanski Petrovac
Bosansko Grahovo
Breza
Bugojno
Busovača
Bužim
Čapljina
Cazin
Čelić
Centar
Čitluk
Drvar
Doboj Istok
Doboj Jug
Dobratići
Domaljevac-Šamac
Donji Vakuf
Foča-Ustikolina
Fojnica
Glamoč
Goražde
Gornji Vakuf-Uskoplje
Gračanica
Gradačac
Grude
Hadžići
Ilidža
Ilijaš
Jablanica
Jajce
Kakanj
Kalesija
Kiseljak
Kladanj
Ključ
Konjic
Kreševo
Kupres
Livno
Ljubuški
Lukavac
Maglaj
Neum
Novi Grad
Novo Sarajevo
Novi Travnik
Odžak
Olovo
Orašje
Pale-Prača
Posušje
Prozor-Rama
Ravno
Sanski Most
Sapna
Srebrenik
Stari Grad
Stolac
Teočak
Tešanj
Tomislavgrad
Travnik
Trnovo
Usora
Vareš
Velika Kladuša
Visoko
Vitez
Vogošća
Zavidovići
Žepče
Živinice
 |
| Opštine i gradovi Republike Srpske | 
Gradovi
Grad Banja Luka
Grad Bijeljina
Grad Doboj
Grad Istočno Sarajevo
Grad Prijedor
Grad Trebinje
Opštine
Berkovići
Bileća
Brod
Bratunac
Čajniče
Čelinac
Derventa
Donji Žabar
Foča
Gacko
Gradiška
Han Pijesak
Istočni Drvar
Istočna Ilidža
Istočni Mostar
Istočni Stari Grad
Istočno Novo Sarajevo
Jezero
Kalinovik
Kneževo
Kostajnica
Kozarska Dubica
Kotor Varoš
Krupa na Uni
Kupres
Laktaši
Ljubinje
Lopare
Milići
Modriča
Mrkonjić Grad
Nevesinje
Novi Grad
Novo Goražde
Osmaci
Oštra Luka
Pale
Pelagićevo
Petrovac
Petrovo
Prnjavor
Ribnik
Rogatica
Rudo
Stanari
Šamac
Šekovići
Šipovo
Sokolac
Srbac
Srebrenica
Teslić
Trnovo
Ugljevik
Višegrad
Vlasenica
Vukosavlje
Zvornik
 |
| Brčko Distrikt | 
* Brčko

 |

 |